
Kod Saveza Trećega Reda-Zagreb—Haptol 91 

ili 

hod Narodne Knjižare-Zagreb-Kaptol 31 

nabavi slijedeće dobre knjige: 

Dr. M. Alaupović: Duša apostolskog djelovanja Din 22*— 

Dr. M. Beluhan: Priprava na I. ispovjed i na I. 

sv. pričest novo. „ 20 — 

Biser krijeposti.„ 3*— 

Charles: Roman Radnice. „ 35*— 

Ćebušnik: Sv. Elizabeta. „ ... 20*- 

Dob rila: Oče budi volja tvoja. „ 20 —obični uvez i ta. 

Stjepan Gjanić: Presveti oltarski sakramenat . . „ 10*— 

Grgeč: Jugoslavenski arganauti.„ 5 — 

Don F. ivasović: Pouka o sakramentu že¬ 
nidbe novo. „ 650 

Iskrice ljubavi sveto otajstvfenom Isusu. „ broš. 10 — vez. 20*— 

Dr. J. J e 1 e n i ć: Bibliografija franjevaca Bosne Sre- 

breničke. „ 

Kulundžić: Razmatranje I—IV. novo. „ 

M. Lang: Zašto ljubim svoju crkvu novo.„ 10*- 

Dr. M. Opeka: Vječna knjiga. „ 17*50 

„ „ „ : Memento homo. „ 24*25 

„ „ „ . : Studenci žive vode (imademo i sve 

ostale dosad izašle knjige. Dr. M. Opeke) ... * 35*25 

Priprava na smrt. „ 16*— 

Sales Franjo: Filoteja ili uvod u pobožan život „ 11*— 

Radić: Razmatranje I—II.„ 65*— 

Z. Sparčić: Vječno svijetlo. „ 10 — 

Simečki: Ljubav prema neprijatelju.„ 30*— 

Živko dijete presvete euharistije. „ 5 — 

Hermann Aker: Ersiekung und Uuterricht . . . RM 3 — 

K. Biihlmayer: Ausgefiihrte Katechesen fiir das 

erste Schuljahr.RM 3*—vez. 4*— 

K. Biihlmayer: Ausgefiihrte Katechesen fiir das 

zweite Schuljahr.RM 4*— „ 5 — 

I. Nist: Katechesen iiber die Gebete.RM 3*50 

I. Nist: „ „ den Glauben.RM 6*— 

I. Nist: Zweifacher Pri vat — Erstkommunionunter- 

richt.RM 2*50 

Dr. Heinrich Stieglitz: Die religiose Fortbildung 

der Jugendlichen.RM 2*80 vez. 3*50 

Dr. Heinrich Stieglitz: Ein ganzer Christ Kate¬ 
chesen fiir Jugendliche.RM 1*80 „ 3*40 

Dr. Heinrich Stieglitz: Eie glaubensstarker Christ 

Katechesen fiir Jugendliche.RM 2*70 „ 3*70 4*40 

Dr. Heinrich Stieglitz: Ein willensstarker Christ 

Katechesen fiir Jugendliche.RM 2*40 „ 4*— 

Dr. Heinrich Stieglitz: Katechesen iiber die ka- 

tolische Glaubenslehre.RM 4*— „ 5* 5*50 

Dr. Heinrich Stieglitz: Kinderlehren iiber das Kir- 

chenjahr.RM 2*30 „ 3*30 

Dr. Heinrich Stieglitz: Kommunionlehren fiir 
Kinder und Jugendliche..*RM 1*70 „ 2*403*20 


Molimo sve one dužnike, koji su primili od Saveza Trećega Reda opomenu, da 
podmire stare dugove „Narodnoj Knjižari", da to što prije urede. Naru¬ 
čivati, a ne podmirivati, nije kavalirski; 

A mi — imamo dužnika čak od 1924. pa ovamo! 

Revizija knjižare. 

































Br. 10. 


LISTOPAD 1928. 


GOD. XXXIII. 


Čovjek ljubavi. 

ekoč bijaše jedan čovjek, koji je iz najnježnije odu- 
hovljene ljubavi spram Gospodina crpao božansko 
znanje i njegova usta govorila su i naviještala Ri¬ 
ječ Božju i Ljubav Božju, a duša mu je klicala 
hvalospjeve Onomu, u komu je jedino nalazio — 
Sve svoje. 

Prošlo je sedam stoljeća od onda — nije li to čudo? — 
sedam stoljeća je prošlo, a riječi onoga Čovjeka čuju se još ođ- 
mijevaju od jednoga kraja svijeta do drugoga, ore se čitavom 
zemaljskom krug] j om, dopiru cio dna srdaca milijona i hvataju 
korijenje u njima, da rastu i brujaju, da procvatu i donesu divne 
plodove: one milosti, o kojima je Svetac govorio prije sedam 
stoljeća onako divno, pređivno u priprostu načinu svome. Jer 
on duboke i visoke misli svoje, pretočene u vatrene riječi, nije 
crpao iz mudrosti ni sjajnoga znanja svjetskoga; nije proučavao 
učene knjige ni slušao čuvene profesore. Zato i veli o njemu 
Toma arciđakon splitski, koji je imao prilike da ga čuje go¬ 
voriti, i da ga vidi okružena mnoštvom naroda, da je to nekakvi 
neugledni, sav otrcan, priprost čovjek, priprostih riječi, ali da 
za čudo oduševljava narod tako, da se sve gura do njega ne bi 
li se ikako dotakli haljine njegove, ako već ne uzmože, da si je 
otkine komadić. Učeni taj dostojanstvenik crkveni valjda i nije 
slutio, tko je taj odrpanac zanosnih, suludih — činilo se Tomi 
arciđakomi — riječi, kojima se zanose svi, koji ga slušaju. 

Iz jednoga samo izvora crpao je prezreni govornik i vi- 
jesnik, jednu je mudrost tražio i našao: Mudrost Božju; 
jednu dobrotu: Dobrotu Božju; jednu ljepotu: Ljepotu 
Božju; jednu veličinu: Veličinu Božju; jedan sjaj: 
Sjaj Božji; jednu čast: Čast Božju; jednu moć: Moć 

Božju;, jednu slavu: Slavu Božju; jedan mir: Mir Bo¬ 
žji; jedno dobro: Dobro Božje. 

Sve je ostavio, što mu je god svijet mogao dati, kad je 
našao sve ono blago i bogatstvo. Bogatun asiški htio je da 
bude sirotanom, posljednjim u svome rodnom kraju; postao je 
Sirotanom Asiškim, ali tako bogat dobrima neprolaznim, da nam 
od svoga bogatstva još i danas dijeli, da nas onim blagom svo¬ 
jim, rječju svojom, bićem svojim još uvijek zove, još uvijek 
privlači. 

Jer »svakomu govori Bog, tek jednima govori općenito, 
drugima očituje posebne stvari. Nekima se prikazuje u nježnim 
znakovima i slikama, a nekima opet otkriva tajne svoje u pu¬ 
nini svijetla« (Toma Kempenski). 

A njega, Sirotana Asiškoga — viteza Svoga — njega izabra 
Gospodin između mnogih dopustivši mu, da zaroni u more Lju¬ 
bavi Njegove, da mu lovi duše — kao što je nekad izabrao Petra, 
komu je rekao, kad mu je na Genezaretskom Jezeru dao da pre¬ 
obilno ulovi ribe: »Od sada ćeš loviti ljude...« 

I od toga preobilja Božanske Ljubavi, od one Dobrote, koja 
se iz ove Ljubavi rađa, — Čovjek nam Ljubavi daje, daje ko¬ 
likogod hoćemo, kolikogod možemo htjeti, da nas nadari, obogati, 
usreći, da nas toliko optereti srećom nebeskom, da više ne ćemo 
nikako moći da plivamo tek na površini, nego ćemo utonuti u 
onomu beskrajnomu moru — u divnom sjaju Ljubavi Vječne 
i Svete. . Sestra Isidora. 



37. Utjeha mirne savjesti. 

Mirna je savjest kao neprekidna 
gozba. Poslov. 15, 16. 

ako mi je ugodno pri srcu, gospode, Bože moj, kad 
pomislim, da sam opet postigao tvoje prijateljstvo! 
Osjećam, da si mi sada blizu. Nijesi mi više kao 
strog sudac, koji me optužuješ radi proigranih 
dobročinstva, prezretih milosti, radi nezahvalnosti, 
izdaje i pobune — p o m i r i o si se sa mnom; to mi 
kaže moje srce, koje pliva u slatkim utjehama, što si ih ti u nj 
ulio. Ovo srce — prije toli siromašno, sad je tako bogato! 
nedavno toliko rastrgano, satrveno i potišteno, sada je tako 
ujedinjeno, spokojno i okrjepljeno! Prije toli prazno, 
osamljeno, i zapušteno, sad je tako puno, sretno i zadovoljno, 
da više ništa ne želi! Zaista, koji se boje Gospodina, i 
nalaze ga. 1 ) On se dade naći; i kad Qa nađemo, usrećuje nas 
i nadoknađuje svekolike, za Nj učinjene žrtve, sjedinjuje se 
s dušom, — a to rađa mirom, radošću, ugodnošću i blaženstvom. 

0 kako si sladak, Gospodine, onima, koji Te se boje! 2 ) Ko¬ 
lika razlika između tihih radosti mirne savjesti i bučnih ra¬ 
dosti svijeta! A šta tek donose gnjusne močvare osjetnih naslada! 

— One more i ubijaju srce, dočim mirna savjest, poput bistre 
vode, razveseljuje 3 ) i oplođuje grad Božji. 

Mirna savjest jest kao neprekidna gozba. 4 ) Skupa, tečna, 
obilna i izabrana jela, uredna posluga i ugodno društvo — sve 
ovo, i još više, nalazi se na onome stolu, s kojim se ispoređuje 
stanje mirne savjesti. Ova gozba traje, doklegod j a h o ć u, 
pa ako hoću, trajat će na vi j ek e. Mirna savjest, to je 
vesela gozba bez prekida! Zemaljska gozba počimlje glađu, 
svršuje dosadnošću, a nerijetko ju ogorči kakvo zapostavljanje 
i svađa, od čega slijedi zlovolja, žalost i bolest: dočim ova ve¬ 
sela gozba počimlje kreposnim životom, nastavlja se ustrajnošću, 
a svršuje vječnim dobitkom Boga — početak joj je ljubav, 
nastavak ljubav, svršetak ljubav. Mirnoj savjesti nimalo 
ne narušava pokoja strah Božji; naprotiv on upravo čuva 
mirnu savjest.-Dobra nada oslonjena na strah Božji ostat će 
trajnom i odvratit će od 1 a ž n e nade, koja bi' otela mir savjesti. 

Mirna savjest čini mladića veselim. Ona mu je najbolji 
svjedok, da ide pravim putem k svome cilju — Bogu. Koliki 
razlog radosti! Svako je drugo dobro podvrženo promjenljivosti, 
proti kojoj čovjek nema vlasti; ali ima nad svojom savješću 

— može ju tako čuvati, da joj ništa ne naškodi, da uvijek ostane 
dobra i k Bogu upravljena. Sa svakom drugom radošću po¬ 
miješano je nešto zemaljštine, svaka je prolazna; mirna pak 
savjest nebeske je naravi, njena radost odsjev je trajnoga 
nebeskog uživanja. Po tom nema većega veselja od veselja mirne 
savjesti. 1 ) 

Mirna savjest čini mladića slobodnim. Pravednik ne 
ovisi o tuđoj milosti, da bi se samo onda smio radovati, kad 
mu to drugi dozvoli. Njegova je radost u Bogu — i to u Njemu 
jedinom, Bog mu je djelitelj radosti, Bog svrha ra¬ 
dosti. S njim je, u ovomu svome veličanstvu i sjaju onaj, koji je 
pravednošću spasao; onaj čija je kraljevska glava visoko uzdi¬ 
gnuta nad sve robove grijeha. On se je pridao samu Bogu, koji 
mu je rastrgao sve druge okove, te ga od svega oslobodio. 

Mirna savjest čini mladića neustrašivim. Ona se ne 
boji nikakve nesreće, nikakva gubitka od izvana, jer sve 
blago nosi u sebi i sa sobom. Ne boji se ljudi, jer oni mogu 
doprijeti samo d o srca, ali unutra ne; ne mogu joj ugrabit 
Boga, niti njegova mira. Ne boji se smrti; naprotiv, u njoj 
smatra dobitak. Kažite umirućem pravedniku, da će dobro 
proći. 1 ) Na smrtnom času istom se pokazuje mirna savjest u 
svojemu sjaju: Poput večernjega sunca veličanjo i ljupko za¬ 
pada, da na drugom svijetu ponovno na vi jeke zasja. Go¬ 
spodin je svjetlo moje i spasenje moje, koga da se bojim? Neka 
se digne proti meni čitava vojska, ne će se prepasti srce moje! 2 ) 

Blaženi mir i slatkost ne ostavlja pravednika ni u nevolji 
ni u ž a 1 o s t i. Med nije sladak samo u s e b i, nego on z a s 1 a d i, 
štogod se njim zamedi. Tako isto mirna savjest zasladi istu 
gorčinu. Pravedniku je ugodnije pri srcu usred patnja, 
nego grješniku usred zamamnih uživanja ili osjetnih na- 
slađenja, u kojima traži utjehe. Da pravednik izgubi sve, ostalo 
mu je jedno, što mu nadoknađuje to sve — Bogi Božji mir. 
Kao što ugasne iskra, kad pane u more, tako prođe i ugasne 
svaka, pa najveća, duševna bol, ako pane na mirnu savjest. 
Kad pravednik ne bi nigdje našao utjehe, kad bi bio od svih 
ljudi zabačen: dosta mu je zaviriti u svoju savjest, pa ako ga 
ona ni zašto ne kori, eto mu čisti izvor najslađega zado¬ 
voljstva. 

Srce se moje, Gospodine, opet pomladilo. Sačuvaj mu 
Ti stečenu mladost! Ne dopusti, da srce moje opet oboli, omli- 
tavi i o s t a r i, da ga grijeh otruje i žalac zloće rani. Nek odsele 
resi moju mladost čisti svet život, koji će stoga biti veseo 
i ugodan život. Blagoslovi, Gospodine cijelu godinu, koja je 
puna tvojih dobara: i napunit će se polja rodošću, zasjat će 
pustinja ljepotom i obradovat će se brežuljci! 



Naša haljina. 

ko jezicima ljudskim govorim i anđeoskima, a lju¬ 
bavi nemam, onda sam kao mjed, što zvuči ili kao 
praporac, što zveči. I kad bih bio prorok, te znao 
sve tajne i svu znanost, i kad bih imao takvu vjeru, 
da bih i gore prenosio, a ljubavi ne bih imao, bio 
bih ništa. I kad bih razdijelio sve svoje imanje si¬ 
romasima, i predao svoje tijelo, da me spale, a ljubavi ne bih 
imao, sve mi to ništa ne bi koristilo. 

Ljubav je ustrpljiva, i dobrostiva; ljubav ne zavidi, ne 
radi zlo, ne oholi se, nije častohlepna, ne traži svoje, ne srdi se, 
ne misli zlo, ne raduje se nepravdi, a veseli se istini; sve pod¬ 
nosi, sve vjeruje, svemu se nada, sve trpi. Ljubav nikada ne 
prestaje. (I. Kor. 13). 

Tako je skoro pred 1900 godina sv. Pavao pisao i savjeto¬ 
vao kršćane u Korintu. Pa zar to ne služi i za nas i za naše 
razvratno doba puno zavisti i mržnje? Zar se to potpuno ne slaže 
sa. naukom. našega Spasitelja, koji je kazao: najveća je zapo¬ 
vijed: ljubi Boga, a druga je slična ovoj: ljubi bližnjega! 

Dakle sva naša dobra djela, sva naša znanost, sav naš po¬ 
ložaj, sve _naše časti, sva naša zamamna ljepota, svi vijenci i 
hvale, kojima nas obasiplju ljudi, ništa nam sve to ne koristi, 

ako nije pozlaćeno ljubavlju. Ljubav je ona, koja nas oblači u 
pirno ruho, i jedino u toj haljini ljubavi Bog nas pripoznaje 
za svoje. Pa da nijesu prekrasne gornje Pavlove riječi, pa cla 
nijesu usisane na Božjemu Srcu, koje je sama ljubav prama 
Bogu i ljudima? 

Svijet sudi po svjetsku-naopako; a Bog sudi po svojim ne- 
promijenjivim zakonima. Kako bi lijepo na svijetu bilo, kada 
bi sve kršćane vezala jedna žarka ljubav Božja. Cijeli svijet 
bila bi jedna kuća, a u toj kući bio bi gospodar sam Bog. Zemlja 
bi postala slična nebu, gdje ljubav kralju je, a Bog vlada! Ne¬ 
stalo bi međusobnih trvenja. 

Ali mnogi ne će, da im bude lijepo, ne će da živu u ljubavi, 
pa ruše mir svoga srca, veselje svoje duše. Traže da omile lju¬ 
dima, a za Boga ne mare, pa brzo pođeru onu lijepu pirnu odjeću, 
u koju ih je svećenik već na sv. krštenju obukao. Mnogi ne paze 
na svoje govore, pa svojim jezikom šibaju kuda mogu doseći; 
grizu svoga bližnjega; za svaku sitnicu su osjetljivi, namršte 
se i za više dana. Vrše neke vjerske čine, ali samo na oko, da ih 
ljudi vide, a ljubavi nema, pa su slični neplodnoj smokvi, na 
kojoj je jedino oko Gospodnje opazilo da nema ploda. 

Drugi pak poremete tu ljubav čitanjem kojekakovih N o- 
vina, koje pišu klevete i laži o bližnjemu. Čitanjem takvih No¬ 
vina uskipe u nama naše strasti i u nama se porodi mržnja na 
našega bližnjega. Njega ne smatramo više za brata, za dijete 
Božje, kao da nema prava na nebo, kao da Bog nije i njegov 
otac! Treći opet »radi politike« mrze na sve, što ne misli 
njihovom glavom, što ne klipše za njihovim kolima. Jedni su 
opet zavidni svome bližnjemu ako mu je rodilo vino ili pšenica, 
je li mu dobro uspijeva trgovina ili gospodarstvo itđ. Koliko 
dakle imamo prilike, da uzmemo u svoje ruke goruću svijeću 
žive vjere, pa da potražimo svaki kutić našega srca, i da vi¬ 
dimo kakvi smo ne pred sobom, već pred našim Bogom, Bog je 
ljubav, i tko živi u ljubavi ostaje u Bogu i Bog prebiva u njemu. 
Mi smo hram Duha svetoga, koji je sama ljubav. 

Sotona mrzi, i svaki onaj, koji mrzi svoga bližnjega, služi 
sotoni. On nema što da traži kod Boga, koga se odriče, jer ne 
vrši jednu od velikih od najvećih zapovijedi: »ljubi bližnjega«. 

Čuvaj se, da Bog i tebe jednom ne zamrzi! Pogledaj u srce 
svaki dan i ne daj, da se u njemu ukorjeni nikakva zavist, jer 
ona je početak mržnje. 

Zabavi se kroz ovaj mjesec svaki dan gornjim riječima sv. 
Pavla i satkati ćeš sebi pirno ruho, koje Gospodin traži od sva¬ 
koga pozvanika na večeru Jaganjca. I ti si pozvan, odazovi se, 
dođi u haljini ljubavi. Fra Ciprijan. 

Misli. 

Neprocjenjiva cijena ljubavi Božje sama je dovoljna, da 
stečeš nebo, a ljubav Onoga, koji nas je toliko ljubio ima puno 
pravo na našu ljubav. 

(Sveti Franjo.) 

Tko zahtijeva sve, ne zadovoljava se jednim dijelom; On 
hoće da ništa ne zadržiš za sebe; On ti zapovijeda da se dadeš 
Njemu: On te je svega otkupio, pod cijenu čitavoga bića svoga 
zato, da te svega posjeduje. Ljubi Gospodina Boga svoga svim 
srcem svojim, svom dušom svojom, svom moći svojom. 

(Sv. Antun Padovanski.) 

Jeste li posve sigurni, da se vaš bližnji nalazi u grijehu, 
ili da njegova duša stenje pod teretom kojega grijeha ili koje 
naročite pogrješke, treba da se duboko sažalite nad njim i da 
nastojite svim silama izvući ga iz zla i dovesti na dobro. 

(Sv. Bonaventura.) 

Ako vam pas prepeličar, čujete li, braćo moja, ako vam 
pas prepeličar dotrči u susret, kad se vraćate kući, ako vam se 
umiljava i skače oko vas — vi ćete ga zavoljeti i sa svoje ga 
strane također pomilovati; a kako da ne marite za tolika svje¬ 
dočanstva ljubavi, kojima vas Isus dnevno obasiplje? 

(Sv. Leonard.) 

Da kupim ljubav, dao sam u zamjenu čitav svijet. Da je 
sve, što je stvoreno, moje, i to bih dao bez oklijevanja, za ljubav. 

(Sv. Franjo.) 

Svladati sama sebe — to je tajna snage. Svladati se ponaj¬ 
prije da se žrtvuješ — to je sadržina franjevačkoga Pravila. 
No i u građanskomu i javnomu životu pripada to velikim zna¬ 
čajnim kao i solidnim uredbama i krepkoj slobodi naših kato¬ 
ličkih pređa. Kad smo ih dugo razmatrali pa temeljito prouča¬ 
vali, rastuženi se vraćamo k ovim dosadnim temperamentima, 
tim oslabljenim srcima, tim smalaksalim značajevima, tim ne¬ 
moćnim voljama, kojih je prepuno moderno društvo. 

(De Tocqueville.) 


Trećoredci uvažite! 

Sredinom mjeseca studenoga početi ćemo razašiljati 
Kalendar sv. Franje za God. 1929. Zato molimo sve 
naše čitaoce, a osobito povjerenice, da nam odmah jave, 
koliko će trebati istisaka, da im ne šaljemo suvišno. Cijena 
sa poštarinom din. 10-—. Tko nije lanjskoga platio, novoga 
ne će dobiti! 

Budući se radi o interesu dobre stvari, i da ne upa¬ 
damo u suvišan trošak, to molimo da nam gornje javite. 

Tajništvo Saveza Trećega Reda 

Zagreb, Kaptol br. 9. 

, Dan zajedničke radosti! 

& k° smo vam već javili u Glasniku mjeseca kolo- 
CjMr mivlK? : voza, temeljni kamen Trećoredskog Doma položen 
| je dne 22. srpnja, a 12. rujna slavili smo glinu t. j. 
zidarski je posao bio dogotovljen i postavljen krov, 
a na krovu je prviput zalepršao barjak, i mi smo ka¬ 
zali: hvala ti Bože, što smo i to dočekali! 

Naše srce raste, a i svakome pravome Trećoređcu trebalo bi 
da življe zakuca, kada eto znade, da se naši zajednički^ ideali 
ostvaruju. Trećoredski Dom dokaz je, da svjesni Trećoredci 
mnogo mogu kad se slože! Dom je dokaz naše veličine, koja se 
eto budi i daje naslućivati, da smo kadri i više toga stvoriti sa 
neznatnim žrtvama, bude li među nama sloge i razumijevanja 
za zajednički rad, budu li nas pojedini članovi pomogli, kao što 
im je i dužnost. Mi radimo za zajednicu. Kad tu zajednicu oja¬ 
čamo, ona će i dalje stvarati i većih djela. Legalna zajednica 
svih Trećoredskih Zadruga jest Savez Trećega Reda. S njime 
treba da sarađuje, da je svatko u kontaktu. Svaki član, koji ne 
radi sa Savezom ruši, jer ne ruši samo onaj, koji činima ruši, 
već i onaj, koji ne sarađuje sa zajednicom. 

Trećoredski Savez otkada postoji, nema svojih prostorija, 
a te su prvi uvjet za sistematski rad oko procvata Trećega Reda. 
Dakle treba samo malo neznatnih žrtava, čednih doprinosa poje¬ 
dinaca, da se te prostorije stvore. To nama nije nipošto teško, 
kad nas toliko ima. Treba samo htjeti! 

Već je šest godina, što pozivljemo i pojedine članove i 
upravitelje i čitave Zadruge na saradnju sa Savezom. Mnogi se 
rado odazvaše, pristupiše radu, a mnogi nažalost ni danas ne 
uviđaju silu i jakost ujedinjenog rada. Kad se čovjek zamisli 
u taj silni gubitak, kad proračuna koliko se toga dalo i priku¬ 
piti i ostvariti, duša ga boli, jad ga hvata. Da se poslušao taj 
naš glas, da se uvažio naš poziv, danas bi Savez raspolagao sa 
nekoliko milijona imovine. A našim nemarom ne priskočismo ni 
Savezu, a niti sami ne pozlatismo svojih dvorova! Braćo, ne¬ 
mojmo tako, ako Boga znate! To je naša propast. Pravilo Tre¬ 
ćega Reda izričito kaže da svaki član neka mjesečno doprinese 
nešto za opće potrebe. Dakle i Pravilo od svojih članova trazi 
žrtve! A tim žrtvama mi ćemo raditi za zajedničko dobro sviju 
vas. 


Trećoredski Dom vidljivi je dokaz složnog rada samo svje¬ 
snih Trećoredaca i Zadruga. Okupimo se dakle sada oko svoga 
Doma kao pčele radilice, unašajmo u nj plod naših žrtvica. 
Mnogo još fali dok posve gotov bude, ali Bog i dobri ljudi otvo¬ 
riti će nam i dalje i srce i ruku i darovati će nam, da sretno do¬ 
vršimo započeto djelo. 

Vele časni upravitelji, pomaknite svoje čete iz pričuve! 
Nemojte da zatrubimo na uzmak! Na vrhuncu smo fronte, osvo¬ 
jili smo je, i ušančili se! Zgodan lje čas, udarimo složno na juriš 
i pobjeda je naša! Tajnik Saveza. 

Umbrijska legenda.*) 


ono vrijeme pošao je Sveti Franjo u Spello, što 
leži južno od Asiza, da govori tamošnjemu narodu 
o Velikoj Ljubavi te da u duše ljudske sije sjeme 
snošljivosti, blagosti, mira i dobrote. 

Glas o svetosti Franjinoj daleko je (već bio 
prodro te je mnogo naroda nagrnulo da ga sluša. 
A bila je uz njega sveta Klara, nekadanja grofinja Schiffi a 
sada stroga i vjerna . sljedbenica čistih i velikih načela Fra- 
njinih. 

Vrijeme je bilo zimsko i čitava se ravnica Umbrijska pro¬ 
stirala bijela sve tamo do podnožja mođrikasto tamnih planina, 
što su zatvarale obzorje, zaogrnuta sjajnim snježnim plaštom. 

Od žara vlastitoga čuvstva i od plamena riječi svojih nije 
Svetac osjetio ni zime ni gladi. No kad je romom govora 
njegova utihnuo i prestao kapati u srca prisutnih te se mnoštvo 
pomalo razišlo, ponesavši punu dušu blagoslova Dobrote, okrene 
se Franjo prema Klari. 

— Sestrice Klaro, reče joj, pođimo. Dobri će nam ljudi bez 
sumnje udijeliti zalogaj kruha i dati nam, da se malo ogrijemo 
kraj nijhova topla ognjišta. Klari je bilo s voljom, i oni pođoše. 
Uđoše u prvu kuću, do koje su stigli. 

Ta je kuća bila mala krčma, u kojoj se zabavljalo i pilo 
više ljudi. Sveti Franjo i sveta Klara bili su sigurni, da će im 
ovdje u ime Boga udijeliti nešto milostinje. 

Bio je posni dan. A pravilo Reda svetoga Franje nalaže, 
da ni jedan brat Pokorničke Družbe, nijedna sestra ne smije 
odbiti milodara, ma kakav bio. 

Krčmar prijazno primi i pozdravi došljake. 

— Da se našalimo s to dvoje svete čeljadi šapne ugursus 
krčmar društvu sebi sličnih supijanih momaka. Oni mu hihota- 
jući sporazumno namigoše. 

— Hej, sine Bernadonov, obrati se na to krčmar prema 
Svetomu Franji, sjedni za stol s tvojom družicom, da se malo 
pogostite. Sudeći po vašem blijedom licu, davno već ne okusiste 
kuharskih slasti. Hajde danas da budete moji gosti, pa da znate 
čija je kuća masna. 

Uz glasan smijeh i lukavo namigivanje s ostalom družbom 
postavi krčmar na sred stola zdjelu a u njoj zlaćano prekrasno 
pečeno pile. 

Hihot i dvolične primjedbe prisutnih pijača poprati krčma- 
rov himbeno prijazni poziv. 

Bez i jedne riječi sjednu sveti Franjo i Klara za stol pre¬ 
ma želji krčmarevoj. 

Tek sjedajući sveti Franjo podiže oči i ruke prema nebu 
te skrušena srca i sabrana duha blagoslovi ponuđeno im pe¬ 
čenje. 



) Izašlo u „Svijetu". 

U taj se čas dogodi čudo: pile oživi, u tili se čas iznova 
opernati, zaleprši raširnim krilima te veselo izleti kroz otvoren 
prozor na ulicu. 

Sveti pak Franjo i Klara potrošivši nešto kruha i vode, 
što su im uz pile ponudili bili, ostaviše krčmu zajedno, kako su 
i došli — spuštenih vijeđa i ne gledajući one, na čijim je sad 
usnama zamro porugljivi posmjeh i koji su ostali preneraženi 
s ovakva čuda. 

A svetoga Franju ostavi na čas običajna vedrina njegove 
duše. Zagasito njegovo lice još jače problijedi, srce se njegovo 
napuni gorko bolnim osjećajima, i on zadrbta s nevoljke uzbu- 
đenosti. Zadubljen u misli koračao je cestom. Klara ga je slije¬ 
dila pokunjena. I na njezinu se blijedu licu zrcalila plemenita 
briga. 

Bili su pošli spram Asiza. 

Najednom' se Franjo naglo zaustavi: 

— Sestro Klaro, zapita, jesi li opazila, kako su nas gledali 
oni u krčmi cif 

Sestra Klara još dublje sagne lijepu glavu i porumenivši 
živo zaklopi velike svoje sanjarske oči. 

— Opazila sam, šapne jedva čujno. 

— Jesi li čula siktanje dvoličnih im primjedaba? 

— J esam. 

— Znaš li, što to znači, sestro Klaro f 

— Klara ga pitajući pogleda. 

— Sestro Klaro, to znači, da više ne smijemo zajedno po¬ 
laziti među svijet ni zajedno moliti milostinju. 

— Bit će dobro, kako odrediš, odvrati Klara nakon kratkog 
razmišljanja predano i čedno. 

— Idi ti ovim putem u grad, reče joj nato, pruživši ruku 
prema Asizu. 

— A ti? Kuda ćeš ti? 

— Ja ću protivnim putem kud me Bog odvede. 

— S Bogom dragi brate Franjo. 

S Bogom, dobra sestro Klaro. 

I svako pođe svojim putem. 

Put ih je vodio cestom, uz koju se sterala gusta trnova ži¬ 
vica. 

A vrijeme je bilo zimsko i sva se Umbrijska ravnica pro¬ 
stirala bijela sve tamo do podnožja modrikasto tamnih planina, 
što su zatvarale obzorje, zagrnutib sjajnim snježnim plaštom. 

Jedva su pošli neko deset korača ja, kad se sveta Klara 
okrene prema Franji te stane. 

— Brate Franjo, zovne, kad ćemo se opet vidjeti? 

I ne okrenuvši se, odvrati joj Svetac na pitanje: 

— Kada? Kad ovo golo trnje procvate ružama, sestro 
Klaro. 

U taj se čas trnova živica, što je crna stršila iz dubokoga 
snijega, sva osula bajnim rumenim ružama a zrak se napunio 
rajsko slatkim čar-mirisom. 19 

Klara klikne od radosti, a licem joj plane rumen svete 
sreće, nalik na one ruže na trnovu grmlju. Ona skoči do cvatuće 
živice te natrga puno krilo rajskoga cvijeća. Onda potrči za 
Svecem, koji je kročio dalje, zaustavi ga i pruži mu čudesne 
ruže, od kojih je plamtjela sva živica. 

I sveti Franjo poslijedi put svoj sa svetom Klarom prema 
Asizu, gdje se ona sklonula u mili svoj samostan kod sv. Da- 
mjana. A u dušu se Franjinu povratio mir Božji i vedrina, tek 
nije više nikad išao sa svetom Klarom prositi milostinju. 

Sveti je Franjo držao, da će bolje biti, ako se što više 
uda 1 ji od svete Klare i njenih sestara. Sjetio se, kako su njega 
i Klaru popratili porugljivim opaskama, kad su ono pošli da 
zajedno prosjače. Nije htio više ni da prodikuje za njih u crkvi 
kod Svetoga Damjana, a kamo li da pohodi siromašne gospođe. 
Napokon se dao nagovoriti od braće, da pođe k Sv. Damjanu 
i da progovori Sestrama koju svetu i spasonosnu. 

— Brate Franjo, rekoše mu, nije u redu niti je pravo, da 
se posve udaljiš od Klare i njenih Sestara. Pođi k njima, one 
željno iščekuju da te čuju. 

Franjo neodređeno mahne rukom stisnuvši usne gotovo 
prkosno. 

Gledaj, Franjo, nastaviše nagovarat ga, gledaj. Ti vrije¬ 
đaš ove svete djevice s tvojim odsustvom. Pođi! 

I Franjo pođe. 

Stigavši Franjo u crkvicu vrlo snužden i pokunjen približi 
se oltaru. Sestre su napetom nestrpljivosti očekivale riječi Sve- 
čeve, jer su već žeđale za njima, budući da ih već dugo nijesu 
slušale. 

Ali je Franjo smeten šutio. Iza nekoliko časaka uzme pe¬ 
pela, učini njime krug oko sebe, pospe sebi glavu pepelom te 
s odmjerenim korakom, duboko sagnute glave ostavi crkvu a 
da nije izustio nijedne- riječi. 

Franjo iza toga dugo nije dolazio u crkvu Sv. Damnjana. 
Klara se je žalostila, jer Franjo nije htio da dođe na ručak u 
njezin samostan, kad ga je ona pozvala. Napokon su Franju 
njegova Braća nagovorila, neka primi njezin poziv, jer je ona 
pobožna i sveta djevica, koja se je odrekla svjetske slave i bo¬ 
gatstva uslijed svečevih propovijedi. Sv. Franjo popusti, ali 
ne htjede sam da ode u Klarin samostan, već pozove Sv. Klaru 
da ona dođe na ručak k Svetoj Mariji anđeoskoj na Porciun- 
kuli. Sv. je Klara doista došla, bile su s njome nekoje njenih 
Sestara i nekolicina Braće, koji su pošli bili da pozovu Klaru 
na ručak. 

Pred crkvicom su prostrli na zemlji. Prije nego će početi 
s ručkom Franjo je stao govoriti o Bogu takovim zanosom, ta¬ 
kovim žarom, glasom tako umilnim a ujedno tako plamnim, da 
su svi prisutni osjetili snagu njegovih uzvišenih riječi te raspa- 
ljeni uzdigli prema nebu ruke gledajući u vis zaboravivši i sebe 
i okolinu svoju i mjesto na kome su se nalazili predani skroz 
na skroz u neizmjernu ljubav Boga živoga. 

Iz Asiza i obližnjih sela dotrčali su mnogi s kablirna vode 
misleći i vjerujući, da gori Porciunkula-crkvica,.kolibe Braće, 
te šuma, koja ih je okruživala. Kad su se približili Porciunkuli 
vidjeli su, da su se prevarili; razumjeli su, da tu gori nadna¬ 
ravna vatra nebeske ljubavi; od koje se sja čitava okolica. 

Iva Rod, (sestra Isidora). 


J^Počasfm^straž^^resv^Srca^J 

Osnutak počasne straže. 

Već nam se lijepi broj župa javio, koje žele osnovati Po¬ 
časnu Stražu Presv. Srca. Zato ćemo u ovom broju Glasnika 
iznijeti potanje upute za osnutak Bratovštine P. S. U jednom 
od narednih brojeva govoriti ćemo o osnutku Posebnih Središta. 

1. Koji želi osnovati Bratovštinu, valja da upravi na die- 
cezanskog biskupa — Ordinarium loci — molbu, kojom moli 
dozvolu za osnutak Bratovštine P. S. Isto tako molbu, kojom 
moli od biskupa dozvolu da pridruži tu Bratovštinu Nad bra¬ 
tovštini: Zagreb, Sv. Ksaver, da Bratovština može 
postati dionica- svih oprosta i povlastica, što ih uživa Nadbra- 
tovština. 

U molbi osnutka mora se točno naznačiti ime i prezime, 
služba upravitelja; zatim župa, crkva i oltar, gdje se želi podi- 
guti Bratovštinu. Isto tako, da će budući upravitelji biti oni, 
koji naslijede u službi upravitelja. 

2. Mora se dostaviti biskupu (ordinario loci) na potvrdu 
Pravila Bratovštine, koja niže donašamo. 

3. Iza kako stignu biskupske gornje dozvole, upravi se mol¬ 
ba na Nadbratovštinu Zagreb, Sv. Ksaver, kojoj se priklope 
sve biskupske dozvole, i od uprave Nadbratovštine moli. za sli¬ 
jedeće: 

a) Diploma pridruženja. b) Diploma za upravitelja, c) Izkaz 
svih oprosta i povlastica, d) Slika P. S., koja se izlaže kod oltara 
Bratovštine. 

Na temelju biskupovih akata i gornje molbe,. Nadbratov- 
ština izdaje sve gornje Diplome, te ih šalje molitelju. Kad ih 
ovaj dobije, poslati će opet sve zajedno biskupu na uvid. Ovaj 
ih odobri i povrati molitelju i tekar sada može se podignuti Bra¬ 
tovština. 

Za samu proslavu osnutka neka se priredi što ljepši pro¬ 
gram: zajednička naknadna sv. Pričest, sv. Misa, propovijed, 
klečanje itd. Nka se taj dan pročitaju sakupljenima sa oltara 
svi spisi. Sada je otvoreno upisivanje članova. Za ove funkcije 
ima se blagosloviti slika Srca Isusova i izvijesiti kraj oltara, 
gdje je podignuta P. Straža. Isto tako neka se u okvireni tu 
objese svi dokumenti i diplome, da se vremenom ne izgube. O 
samoj proslavi neka se pošalje ižvještaj Nadbratovštini. 

Uprava Nadbratovštine P. S. 

Pravila 

Bratovštine počasne straže presv. srca Isusova podignute u 
crkvi . odlukom_ —...— biskupa. 

1. Svrha ove pobožne udruge jest: ujediniti svaki dan kroz 
sve satove u danu, oko Probodenog Srca Isusova srca vjernika 
i pobožnih duša, da mu nadoknade svojim klanjanjem i svojom 
ljubavlju radi nemara i uvreda, koje ono prima za tolika svoja 
dobročinstva.. 

2. Članovi (ice) izaberu jedan sat u danu. Njihova se imena 
unašaju u Imenik članova(ica) i, po mogućnosti na »Dobniku«. 
Kroz određeni sat, bez da išta mijenjaju u svojim običajnim po¬ 
slovima i dužnostima, nastoje članovi (ice) misliti što češće na 
Gospodina našega Isusa Krista, posvećujući mu, na posebni 
način svoje misli, svoje riječi, djela, patnje a nadasve svoju 
ljubav. 

3. »Dobnik«, sa imenima članova(ica), biti će izložen u 
crkvi, kraj oltara Počasne Straže. (To nije nužno ad validi ta tem). 

4. Clanovi(ice) se sakupljaju svakog prvog petka (ili svake 
prve nedjelje u mjesecu) na dvije javne pobožnosti: u jutro: sv. 
Misa, namijenjena za žive i mrtve članove(ice), zajednička sv. 
Pričest, eventualno kratki govor; na večer: po mogućnosti sat 
klanjanja, ako to ne može biti, svakako Blagoslov sa Presvetim, 
kratki govor, ili čitanje i molitve u smislu Počasne Straže, koje 
imaju karakter naknade. 

5. Ništa ne veže pod grijeh. 

6. Ne traži se nikakve članarine. Milodari, koji se svoje¬ 
voljno daruju, upotrebljavaju se za uzdržavanje oltara, gdje je 
podignuta Poč. Straža — Bratovština — za potrebe uopće Po¬ 
časne Straže i za besplatno dijeljenje — Listića — Revnitelja, 
koji se dijele za nastajni mjesec svakog prvog petka ili prve 
nedjelje preko zajedničke službe Božje, ili ih pak donosi sva¬ 
kom (oj) u kuću revnitelj .Poč. Straže. Revnitelji(ice) u Bratov¬ 
štini rade oko širenja pobožnosti. Izabire ih upravitelj, a potvrdi 
posebnom Diplomom vrhovni upravitelj Nadbratovštine u Za¬ 
grebu. 

7. Pokrovitelji Bratovštine jesu: Naša Gospa od Presv. 
Srca, sv. Josip, sv. Franjo Asiški, sv. Franjo Saleški i sv. Mar- 
garita Marija Alacoque. 

8. Glavna, svetkovina Bratovštine je dan Presv. Srca 
Isusova. 

9. Vođe Poč. Straže jesu: Dj. Marija, sv. Ivan Evanđelist, 
sv. Marija Magdalena. 

10. Tumačenje svrhe, sredstava, Pravila Poč. Straže, je 
isto, kako to drži i tumači Nadbratovština u Zagrebu. 

11- Vele časni ...(i njegovi nasljednici u 

službi) je upravitelj Bratovštine. Njega može zamijeniti drugi 
svećenik, ili do potrebe i koji član Bratovštine. 

Sveti Tađija. 

(28. oktobra). 

svanula je nova godina ... Jutarnji su časovi... 
Pošla sam u crkvu, da se pomolim Svevišnjem za 
pomoć i blagoslov u novoj godini... Poslije sv. 
mise vraćam se kući. Eto me doskora na ulazu kuće, 
na velikim vratima. Vrata su otvorena... Nešto 
leži na pragu... Šta je to?... Dignem... Pogle¬ 
dam ... Sveta sličica... Metnem je u džep i zaputim se dalje 
stubama do moga stana. 

Kad sam unišla, pogledam bolje tu sličicu... Bila je slika 
sv. Tadije ... Stara sličica — bakropis ... Apoštolsko lice, sa 
svetačkom aureolom i gorućim jezikom »Duha Svetoga« nad 
glavom... gleda me u lice... U ruci mu toljaga, a na grudima 
pokazuje Gospodina Isusa Krista... Dolje je pisano — pro¬ 
čitam: 

»Sv. Ttadija — apostol i osobiti pomoćnik u teškim časo¬ 
vima ...« 

Oho, lecnem se u duši i srcu... Bože, šalješ mi svoga sveca 
u pomoć?! 0, sveče Božji, nijesam te do danas još nikad vi¬ 
djela... Hvala ti, što si došao... Dakle: meni prijeti nekakovo 
zlo? ... znaš?... 

Sad okrenem sličicu i počnem opet čitati slijedeće: 

Molitva sv. apoštolu Tadiji u teškim časovima- Čitam 

dalje: 

Sveti Tadija, rođače našeg Spasitelja Gospodina Isusa 
Krista, apoštole i mučeniče — sjajno čudo kreposti -— vjerni 
zagovorniče svih, koji te štuju i zazivaju. Osobiti patrone u 
zdvojnim časovima ... K tebi se utičem, jer si moćan i pomažeš 
hitno, onima, koji su beznadni i zdvojni... Ah, — dođi, dođi, 
mi upomoć ... jer ja sam u bijedi,... koje se sama osloboditi 
ne mogu... Spasi me!... Obećajem ti sv. Tadija, da tvoga 
dobročinstva nikad zaboraviti ne ću... Tebe hoću proslaviti i 
•cijelom svijetu razglasiti, da si veliki i brzi pomoćnik u svakoj 
bijedi i teškim časovima života. Amen.« 

Sad mi je bilo jasno... Gle — baš na novu godinu... sa¬ 
znajem... Što?... da mi prijeti zlo... Kakovo?... Bijeda i 
patnja ... Kakva ... To ja ne znam... Samo znam Sv. Ttadija 
je tu ... On mi hoće pomoći... 

* 

Prolazili mjeseci, al moga prevođenja na nova beriva nema 
— pa nema. Pitam, ovdje — pitam ondje... Šta je?... Zašto 
nema mojih beriva po novome zakonu?... Napokon poslije pol 
godine — doznajem: Ta vi ste reducirana ... 

Reducirana? — Da! — Zašto? — Ne znam... No sv. Ta¬ 
dija znao je prije mene. Zato mi se javio... 

* 

Išao je on, išao od vrata do vrata... Nitko ga nije pre¬ 
poznao ... Samo sam ja ziiala da on ide... Kuca, kuca, kuca, 
traži dobre ljude... On ih je i našao... Zauzeli se tako, da 
sam poslije godinu dana bila ne samo prevedena, već mi je 
vraćen i sav zaostali novac... 

* 

Što više-... Teška bolest 1925.—1926. Borba organizma na 
život i smrt... No smrt nije došla, al zato je došlo umirovlje¬ 
nje ... Položaj — opet tako blizu smrti... No dogodilo se čudo. 
Da, pravo čudo... To ja znadem... Hvala i slava sv. Tađiji 
— i svima onima dobrim i plemenitim ljudima —koje je on 
našao... blagoslov Božji... Pomogli su, da sam čekajući pen¬ 
ziju i sretno penziju dočekala ... Zlata Šuflaj. 


Ovih je dana izišao „Misijski kalendar" za go¬ 
dinu 1929. Lanjski su Misijski kalendar primili prijatelji 
misija sa velikom ljubavlju i veseljem — svima se izvan¬ 
redno svidio. Novi Misijski kalendar za g. 1929. nije za¬ 
ostao za lanjskim. Pun je zanimivih članaka iz pera naših 
misijonara, u njem ćete naći lijepih slika iz misijskog života, 
dvije pjesme, jednu madagaskarsku pjesmu sa notama i 
jednu dramu za mladež, a ne manjka ni veseli kutić te 
ćete se moći i slatko nasmijati. Misijski kalendar je ugodna 
izmjena — poučna i zabavna. 

Toplo ga preporučamo i želimo, da se što više raširi, 
da bi se po njem raširila misijska ideja u našem narodu i 
oplemenila narodnu dušu. 

Cijena Din. 10*—. Tko naruči 10 komada, dobit će 
jedanaesti badava. Tko naruči 100 komada, dobit će povrh 
toga veliku prekrasnu sliku svete Terezije od Maloga Isusa 
zaštitnicu misija. 

Narudžbe prima: Uprava „Katoličkih Misija" 
Zagreb I. pp. 147. 

Sv. Žita, treeoredica. 

ezdeset godina skrovitog, radišnog, poniznog, umi¬ 
ljatog, nevinog života, time je izrečena sva hvala 
ove svetice. 

Već kao djevojče od 12 godina stupila je Žita 
u službu kao jednostavna služavka, a ipak u toj 
službi popela se do zavidne svetosti jedino savje¬ 
snim vršenjem svojih dnevnih dužnosti. Ona je dobro znala, da 
na svijetu mora biti i služavka, pa budući je Bog nju odredio 
i pozvao u tu službu, trsila se da se u njoj i posveti. 

Žita je imala, dosta prigoda, da se, radi nanesenih nepravda, 
osveti, prigovori gospodarima, da nerado primi njehove — mnogo 
puta — nepravedne ukore, da se zalijeni u svojim teškim dužno¬ 
stima, da se svađi sa ostalim sluškinjama. No Žita se čuvala 
svega toga, pazila je na svoj jezik, i rado primala sve ukore 
kao obilnu plaću za ljubav Isusovu. Do smrti svoje ostala je 
uvijek u jednoj te istoj službi!' Ne samo to, već je nastojala, 
da i družice svoje privede Bogu, pomažući im pri poslu, po¬ 
učavajući ih u onomu, što nijesu znale, zagovarajući ih kod 
gospodara, podnoseći rado njihove pogreške. Nikada nije za¬ 
boravila, da je Bog svijedok njezina čina i njezinih govora, zato 
je vrlo dobro pazila na svoje riječi, čuvala se-da drugoga ne 
uvrijedi i ne ražalosti pa ni one, koji su joj krivo činili. 

Svojom ljubezljivošću i lijepim načinom postigla je, da su 
i njezine družice veselo vršile svoje dužnosti. Na stotine na¬ 
čina se žrtvovala kroz dugi svoj život, da nađe vremena za sebe 
i za svoje družice, da udovolje svojim vjerskim dužnostima, jer 
je govorila: mi u prvom redu treba, da služimo Bogu, i što bu¬ 
demo savjesnije njemu, to ćemo biti vjernije našim gospoda¬ 
rima, koji nas ipak uvijek ne vide, dočim Bog nas svagdje prati 
svojim okom, đa nas jednom nagradi ili kazni za naše čine! 
Mi ne radimo samo za zemaljsku plaću, već za nebo. 

Da svoje gospodare u ničemu ne prikrati, rade je dijelila 
od svoga, nego da bi njima uzela. Jedanput, kada jt* za božičnu 
ledenu noć posudila nekomu siromahu kaput svoga gospodara, 
a ovaj se nije više povratio gospodar, sav goropadan, stane ju 
grditi i prijetiti joj se. Dok je gospodar tako galamio, nena¬ 
dano osvane u sobi neki fini gospodin, koji položi kaput na 
stolac i zauvijek ga nestade! Na taj način Bog je zaštitio svoju 
službenicu od jarosti gospodareve. 

Nauči se i ti, barem nešto, iz života sv. Zite sebi za život! 
Ako ti je i teška služinska služba, sjeti se da je i Isusu bilo teško. 
Moli ga, da ti pomogne za života, a nagradi poslije smrti. 

Onomu, koji pita. 

eđan upravitelj moli slijedeće: a) može li jedan 
trećoredac biti primljen u drugu Za¬ 
drugu bez ikakvih isprava ili dozvole 
sa strane upravitelja one Zadruge, ko¬ 
joj je već prije pripadao? 

Treći je red jedan posvuda. Pristojnost traži, 
da se ne prelazi iz jedne Zadruge u drugu bez znanja upravitelja 
i bez valjanih razloga. S.v. Kongregacija za oproste dne 4. ožujka 
1904. odredila je, da bilo novaci bilo zavjetovani članovi .mogu 
preći iz jedne Zadruge u drugu: »si ita melius eorum 
c o m m o/5 i t a t i p r o v i d e a t u r«, ali ih nijedna nije dužna 
primiti. 

Član Trećega Reda, koji bez razloga ostavlja svoju Zadrugu, 
koja ga je primila, pokazuje se nezahvalan onima, koji su ga 
uputili u poznavanje franjevačkog života. 

Nadalje svaka Zadruga slobodno može primati za sebe čla¬ 
nove, ali nijedan član ne može se silom narinuti, da ga 
druga Zadruga primi među svoje članove, ako' 
ista ne će. 

Razboritost savjetuje, da se ne primaju članovi drugih Za¬ 
druga, a da se prije ne propita o njima; a pravednost opet traži, 
da jedna Zadruga ne otimlje drugoj njezine članove. 

U praksi poželjno je da se ovako postupa: Ako neki član 
želi preći iz jedne Zadruge u drugu, tada neka isti iznese svoje 
razloge Upravitelju Zadruge, koju želi ostaviti. Upravitelj, koji 
člana prima, neka stvar iznese pred odborsku sjednicu i zatraži 
od odbora Zadruge, kojoj je dosada član pripadao: a) kada je 
ciotičnik primljen; b) kako je vršio trećoređska Pravila; c) kakve 
je ćudi i vladanja itđ. To sve treba sačuvati u uredu Zadruge. 
Toga se treba držati pogotovo u gradovima gdje ima više Za¬ 
druga, i kod onih, koji dolaze u gradove. Nije potrebito, da ova¬ 
kav član stupi ponovno u novicijat, ali se savjetuje, da kroz neko 
vrijeme pohađa pouke Novaka. 

Ako se ovako ne bude postupalo, tada će članovi iz jedne 
Zadruge bježati u drugu iz kojekakvih hirovitih novotarija; da 
umaknu ukoru, ili čak iz slavohleplja, da se domognu časti! Že¬ 
limo li stoga, da nam Zadruge budu uređene, vodimo uvid svojih 
članova i ne računajmo samo sa brojem, već sa valjanošću po¬ 
jedinih. Koji ne valjaju, neka se isključe, jer ako se popušta 
prkosu pojedinca, taj je kadar da čitavu Zadrugu preokrene. 
Treba paziti na stado, da ne bude među njima vukova, osobito 
danas. Tajnik Saveza. 

„Svetica miomirisa". 

Na propagandističkom putovanju. 

0. Bernadin Sokol, franjevac. 

Početkom srpnja otišao sam za Zemun, gdje^ sam održao 
više konferenca i to: čč. Sestrama u bolnici — Kćerkama Ma¬ 
rijinim — Kongregaciji sluškinja . — Kongregaciji gospođa — 
Orlicama — Orlovima i javnu konferencu u franjevačkoj crkvi 
Dne 19. kolovoza gvorio sam prije podne u župskoj crkvi a po¬ 
podne ponovno u franjevačkoj. Već. je i prije ovdje bila štogod 
poznata s. Celina te je i milosti udijelila, od kojih je najvažnija 
ova: 

U bolnici Milosrdnih sestara ležala je na samrti pravo¬ 
slavna gospođa Anđelina Prenčević. Već je bila primila sakra¬ 
mente umirućih. Još je bila malo pri svijesti, kada joj e. s. Je¬ 
ronima reče, da srcem zazove u pomoć s. Celinu, koju inače ona 
nije ni poznavala. Bolesnica to i učini. Časna sestra nije na 
njoj nikakova znaka opazila, ali se je začudila, kada je boles¬ 
nica sutra na podne zapitala malo juhe. Isto tako popodne i na 
večer. Tako ispriča č. sestri slijedeće: »Ja sam na vaš poticaj 
zazvala u pomoć s. Celinu. Malo zatim oćutim, kako kroz prozor 
dolaze veoma ugodni miomirisi raznog cvijeća te sam duboko 
udisala i ćutjela, kako su mi se napunila cijela pluća i želudac. 
To je započelo oko 10 s. uvečer i bila sam budna sve do 4 s. 
ujutro. Sve je to neprestano trajalo. Tada sam zaspala, ali sam 
i u snu to ćutjela, pa i kada sam se oko 7 s. probudila«. Bolesnici 
je išlo sve na bolje i skoro od te bolesti potpuno ozdravila. Još 
je neko vrijeme ostala u bolnici radi katara na plućima, pa sam 
je tada i ja upoznao te mi je sama sve to ispripovijedala. 

Jednog sam dana otišao pohoditi braću Konventualce u 
Pančevo i prijatelja g. Hausyhka, župnika u Omiljici. On me 
povede k vlč. J. Rakoši, župniku u Starčevo, pa me obojica 
pozovu, da im dođem jedne nedjelje držati konferencu. Obećao 
sam i bio na dan Velike Gospe te sam Omiljici održao prije sv. 
Mise, a u Starčevu preko večernjice. Došlo je mnogo naroda, 
jer su ih gg. župnici na vrijeme upozorili. S. Celina udijelila je 
miomirise Mateju i Anki Rastar, pa se je stoga Matej k Bogu 
obratio. 

Dne 18. VII. otišao sam u Suboticu. Ovdje sam ostao za¬ 
dovoljan kao malo gdje drugdje. Već prije konference bila je 
dosta poznata s. Celina, jer su čitali po raznim glasnicima. Na 
moje su se riječi oduševili svi bez razlike i bili mi na ruku, da 
se što više svijeta sakupi na konferencu. Sam presvij. biskup 
Ljudevit Budanović odmah se je oduševio za s. Celinu kao i 
ostali svjetovni i redovni kler, pa su više puta javili s oltara. 
Sestre Trećoređice uzele su na sebe glavni teret propagande, i 
čč. Sestre u »Kolevki« sa č. s. Veronikom Bačić. Kada je bilo 


— 258 — 

toliko oduševljenja i rada već prije, nije čudo, što je konferenca 
od 29. VII. prošla u najvećem oduševljenju u velikoj dvorani 
»Kat. momačkog društva«. Dvorana je bila puna puncata, prem¬ 
da je bila velika sparina (3 s. popodne) i mnogo naroda po sa- 
lašima na žetvi i ujedno ondje u blizini blagdana sv. sv. Ane, 
na grobištu u »Keru« sa velikim hodočašćem. Mađarski je po¬ 
slije mene govorio vlč. Benjamin Hegedus, župnik sv. Jurja. 

Subotičani hoće na silu da opet dođem u listopadu, kada 
su najpovoljnije prilike. Obećao sam, da ću nastojati. Razumije 
se, da je svatko želio imati slike i devetnice s. Celine, što su im 
obilato hrvatski i mađarski raspačavale trećoredice. Svatko je 
pitao veliki životopis i veliku sliku u bojama, da mogu ukrasiti 
svoje domove. U tu su svrhu rado doprinašali svoj milodar da 
se što prije tiskaju. Osim toga držao sam konference: čč. Škol¬ 
skim Sestrama »Notre Dame«, čč. S. sv. Križa u bolnici i čč. s. 
Milosrđa u »Kolevci«. 

Sestra Celina obdarila je i subotičane svojim miomirisima 
Filu Vidakovića i njgovu suprugu Anu, Mariju Brčić-Kostić, 
Gizu Budić i milostima, od kojih je najvažnija: 

Đula Crnković Ivanova (Laže Mamušića ul. br. 1) (55 god.) 
bolovala je od djetinjstva na ušima. God. 1911. imala je tifus 
te joj se sluh pogoršao. God. 1922. potpuno je oglušila. Četiri 
mjeseca ju je liječio Dr. Torok, Židov, i otpustio jer više nije 
mogao pomoći pošto su joj bubnjići uništeni. Dotle ju je svaki 
drugi dan k njemu vodila kćerka Cilika. Kašnje pokušaju sreću 
kod Dr. Miladinovića, pravoslavnog, ali već treći put reče, da 
ne dolaze, jer su bubnjići uništeni, a u tom slučaju ne može po¬ 
moći ni on ni narav. Itso im kašnje reče treći specialista, dr. 
Abelsberg, Židov. Tako 6 godina nije apsolutno ništa čula. Ove 
godine po Uskrsu Antonija Kujundžić bogata i uvažena gospo¬ 
đa, išla po običaju raspačavati tiskanice s. Celine. Došla i na 
vrata Đ. Crnković, pa joj kćeri prodala sliku i životopis s. Ce¬ 
line i preporučila, da se Svetici mole. Počeli moliti devetnicu 
s. Celini i gle čuda! Peti dan devetnica Đ. Crnković potpuno 
pročula kao i prije, kada je najzdravija bila. 

Ja sam sa gospođom govorio, ali nema nikakove razlike 
između mojeg i njezinog sluha. Zamolio sam ih, da mi priskrbe 
liječničke dokumente, jer će tek onda čudo dobiti potpunu svoju 
vrijednost. Bio bih to ja sam učinio, ali sam morao putovati. 
— Đula Antunović Vinkova (Saljaš Bukvač-čavalj) bila je 
potpuno oslijepila, jer joj je krv udarila u oči. To je dugo tra¬ 
jalo. Počela devetnicu s. Celini i brzo ozdravila i došla zahvaliti 
o. gvardijanu i premda siromašica darovala 20 din. 

U Somboru racfi na propagandi Marija Sclnvetz. Otišao 
sam tamo u nedjelju 20. VII. popodne sa željom, da njoj i ko- 
mugod govorim o najnovijim čudesima s. Celine. Stvar se je 


259 — 


međutim tako razvila, da sam iste večeri održao javnu konfe- 
rencu pred više od 500 osoba, koje su se silno oduševile. 

Sutra ujutro sam se za nekoliko sati zaustavio u Bajmoku, 
da pohodim učitelja g. J. Preišl i preč. g. župnika Hegedusa, 
koji se je iza mojih riječi tako oduševio, da je uskliknuo: »Kako 



Hotičan (Kina.) Glavna misijska postaja o. V. Horvata. 


sam dosada radio za svetu Malu Terezicu, tako ču odsada i za 
malu s. Celinu«. Morao sam mu obećati, da ću drugom prigo¬ 
dom i njegovu narodu držati konferencu, a međutim da će on 
po mojim podacima. Želio je, da mu odmah pošaljem po 200 
serija sličica devetnica hrvatski, njemački, mađarski. 

Za gradnju franjevačke gimnazije u Varaždinu. 



UTEMELJITELJI: Mnogo post. o. dr. P. Grabić, provincijal 
u Splitu 5000 dinara; III. Red Zagreb 500 (dosada 3000). — Hiljadari: 
preč. g. Lj. Knežić, kononik 1000; Bakšić B. Jaska; 100 (dosada 300). 

TRSAT: povjerenici veleč. o. Mihaela: Bačić J. Kostr. 354 
(prije 3745), Mohorić T. Svilno 340 (prije 1162), Cuculić F. Kukuljevo 
1123 (prije 3817), Marušić M. Prap. 420 (prije 878), vele. g. Potočnjak 
V. Draga 296, gđa. Zorka Lnkanović, nakon što je 13 utoraka isplatila 
(po 50 dinara!) opet nam je poslala 450 din. — Vlč. g. J. Knaus 100, 
osim toga O. Mihael sabrao 2000 din. 

ZAGREB: N. N. darovao 10.009 din., preč. g. Kotlarski 100, N. N. 
100, N. N. 100. 

SUBOTICA, povjerenici: vlč. O. Radoslava (župski ured): do¬ 
sada ukupno 13.081. — Trećoredska pisama, povjerenice Kostić M. i 
Kujundžić T. dosada ukupno 20.150 (od toga 2222 na iskazu). Kujundžić 
T. sa svojim arcima dosada 5520 (osim toga pribavila jednu gđu. za 
hiljađaricu: 1000), Haugl T. dosada 4575, osim toga predala jednu 
svotu u Ž. U., Milunović K. 849, Stantić M. 900, Prćić J. 670, č. s. Bačić 
V. dosada 3350, č. s. Richardis dosada 1452, Skenderović J. Tavankut 
dosada 2750. 

Svršili sabiranje pjvjerenici: Šokčić A. Subotica ukupno 1248, 
čl. 14, Kovač Stj. Sub. 844, Debač M. Sub. 520 čl. 10, Štuhler T. Zgr. 
731, čl. 15, Lefelholz Stj. Ruma 260, čl. 5, Kombol A. Zgr. 468, čl. 9, Ka- 
rapanđžić M. Štivica 572, čl. 11, Kunović J. Zgb. 496, čl. 14, Audi V. 
Zbg. 726, č. s. Imelđa 158, Panza A Sinj 5391 i raspacala 200 karata, 
čl. je imala 101. Upravo smo se divili točnom šiljanju i nadasve 
urednom vođenju članova ove dobre gospođe, svim je srcem bila 
zauzeta za 13 utoraka sv. Ante, pa joj ne će nestati nagrada. Po¬ 
magala joj je glavarica III. Reda Golubić K., koja je sabrala 15 
članova. — Svi revni povjerenici nas uvelike razveseljuju, a druge 
molimo, da nas razvesele ugledajući se u njih, složnim radom ćemo 
brzo poći naprijed. Da se može, dokazuju mnogi gore navedeni. Po¬ 
gledajte si Subotičane! Nemojte misliti, da je njima laglje, nego 
drugima, i tamo ima mnogo sirotinje i velikih potreba, ali su svojski 
zauzeti, i oni sabiru dinar po dinar. U ostalom, da bogatstvo ne od- 

lučuje, već revnost povjerenika, dokazuju vam najbolje Trsaćani' 
i okolica, koji su svakako najsiromašniji pa ipak su sabrali van- 
redne svote. — Naručujte i raspaćavajte umjetničke dopisnice zna¬ 
menitih Franjevaca, po dinar komad, izdao Centralni Odbor Zagreb, 
Kaptol 9. — Čisti prihod ide za gradnju. 

Sv. Antun svima povjerenicima i darovateljima obilno naplatio! 

P. Dioniz, tajnik odbora. 


Po svijetu. 

Umro Slovenac, misionar u Kini. Pater Laetus Kovač, bio je 
poglavar franjevačke misije u Kunanu u Kini. Rodio se 4. lipnja 
1872. u Sloveniji. Kad mu je bilo 19 godina stupio je. u Tirolskoj u 
franjevački red, a 19. srpnja 1896. postade svećenikom i posveti se 
đušobrižničkom zvanju, koje je vršio vrlo savjesno. God. 1901 pošao 
je s P. Ženom Molterom 0. F. M. u Kitaj; bilo je to u vrijeme, kad 
su se bokserski nemiri stišali bili. Misionski biskup Giesen 0. F. M. 
pozvao ga je na tako zvani mali seminar, da klericima predaje 
gimnazijske predmete. Kraj velike svoje zaposlenosti našao je vre¬ 
mena da se bavi pisanjem te je napisao na slovenskom jeziku više 
knjiga, po kojima je i u svojoj domovini poznat. Pred svjetski rat 
pošao je na odmor u svoju domaju, no poradi rata morao je ostati 
u Evropi. Kad je mir nastupio, vratio se P. Laetus u Kinu, ali se 
je morao rastati s misijskom svojom postajom u Tsinanfu, na koju 
se priučio bio i koju je zavolio, no dragovoljno je pošao na novu 
nepoznatu misijsku postaju. Tu u prefekturi Ynghochow čekale su 
ga mnoge poteškoće. Okrutni su građanski ratovi bijesnili. Nepo¬ 
godnu podneblju nije naviknut bio. Uz tegotni misijski rad morao 
je posljednjih godina snositi i terete upravnika. Kako je tjelesni 
i duševni napor u posljednjim godinama za misijonare bio ogroman 
svjedoči činjenica, da su od 8 otaca misijonara trojica odmah iza 
povratka u misije umrli, među njima i P. Laetus. Bilo bi vrlo za¬ 
nimljivo upoznati njegove slovenske književne radnje. 

Progoni u Meksiku ne prestaju. Prema franceskim novinama 
La Croix istjerano je iz Meksika 21 biskup i 500 svećenika. Dvije 
stotine svećenika i više stotina vjernika umrlo je mučeničkom 
smrću. — Izašla je sa slikama urešena brošura o Meksiku od dr. J. 
Gorbacha (njemački) pod naslovom Sinagoga pakla (Synagoge 
der Holle). Vanredno je zanimljiva a izašla je u Feldkirchu izdao 
Caritasverband. Stoji 80 pfeniga. I naš trećoredac prof. P. Grgeč 
izdao je knjigu: Meksički Mučenici. Cijena 20 dinara. 

Sveti Franjo u Francuskoj Akademiji. Običaj je, kad koga 
izaberu za člana Akademije, da u svom nastupnom govoru novi Član 
ističe zasluge svoga predšastnika, na čije mjesto su ga izabrali. 
Gosp. Emile Male vršeći ovu dužnost — uostalom vrlo umjereno — 
govorio je o prosjaštvu — bijedi — koju je afektirao pjesnik 
Jean Richepin u svojim pjesmama pa je ovu glumljenu bijedu pri¬ 
spodobio sa siromaštvom evanđeoskom, »čistom djevicom«, koja se 
vjerila sa svecima, koja ih je oslobođala, da mogu služiti Kristu 
i ljudima. G. Male veli među ostalim: »...i zato, što nije posjedovao 
ništa na ovome svijetu sveti je Franjo Asiški, s dušom prebogatom, 
spjevao najljepšu pjesmu prosjaka*) sačinjenu na cesti: Velepje- 
san Suncu. Kod ovih riječi, koje su spomenule Maloga Sirotana, 
neodoljivom silom prodrlo je povlađivanje i ozvanjalo starodrevnom 
kupolom, te je ponosno posvjedočilo kakvu je živu simpatiju stekao 
Franjo po svemu svijetu, u svim svjetovnim društvima. 

Progonstva u Meksiku. »La Croix« od 6. srpnja piše. Vijesti, 
koje su se širile da se u Meksiko vraća mir nijesu iskrene. Pred¬ 
sjednik Calles nikako ne kani, da obustavi progonstva ili da še 
sporazumi je s Vatikanom. To je pričao 3. srpnja jedan meksički 
biskup, koji je stigao u Rim, jednom od naših otaca, koji nam je 
javio tu vijest. Dodao je: Dva brata vašega Reda: brata Pacifika 
i brata Junipera stavili su na muke. Samo neki Franjevci, svećenici 
ostali su u Meksiku sakriveni i preobučeni, da mogu podij eljivati 
svete sakramente vjernicima. Protjerani biskupi — sklonuli su se 
u San Francisko. Samo malen dio od svega, što se uistinu događa 
može se pripovijedati. Ovakvo progonstvo zaista je sotonsko, upereno 
samo protiv sv. kat. crkve. 

C. O. Josip Perez, Franjevac, vikar u Akambaru u meksičkoj 
državi Guanajuato, vršio je dužnosti ljubavi kršćanske kod siro¬ 
mašnih seljaka. Jednom je polazio u jedan daleki majur da podijeli 
posljednju pomast, i sreo se sa četom JKallista, koji su ga zaustavili 
te odveli u Tarimoro. U ovome mjestu, gdje su ga osobito poštivali, 
ljudi su mu stali iskazivati svoju ljubav, a to je vojnike još jače 
razbijesnilo. Iza kako su ga se namučili svezali su redovniku ruke 
naopako te su ga bosa odveli u 20 kim. udaljenu Salvatierru. Bilo je 
to 31. svibnja. U Salvatierri ušli u vlak i stigli u Panales. — Ovdje 
su krvnici objesili J. Pereza iza kako su mu bajonetom proboli grlo. 
Pučanstvo je nahrupilo da natopi maramice svoje u mučenikovoj 
krvi, koja mu je probila na oči, na nos, na usta i kroz grlo. Zatim 
je narod nabavio lijes i ogromno je mnoštvo prisustvovalo sprovodu. 

Pripovijedaju nešto vrlo čudnovato, što se dogodilo 4. lipnja. 
Dok je trajao žalobni obred, mučenik, mrtav već četiri dana, dignuo 
je ruke u vis, kako to čini svećenik kod podizanja. 


Dopisi. 

CERIĆ. Kao što svake, tako i ove godine na Ivan je, zaštitnik 
našega sela, iznenadio nas je ‘ naš vrijedni i požrtvovni g. župnik 
Kuhner. Budući je on previše opterećen poslom, to je za taj dan 
dozvao pomoćnika iz Vukovara od časnih otaca Franjevaca. Došao 
oam je vlč. o. David Pohl, točno u 10 sati prije podne i odmah je 
nekolicinu ispovijedio i pričestio. Narod ga je vrlo rado dočekao, 
jer rijetko viđamo u našoj sredini oce franjevce. 

Na dan blagdana, crkva se napunila pobožnog svijeta kako 
to obično biva. Pod Misom nas je velč. otac svojim govorom odu¬ 
ševio crtajući nam potanko život sv. Ivana Krstitelja, a zatim je 
nastavio da govori o sv. o. Franji. Poslije podne bila je večernja i 
primljena je jedna članica u Treći Red, te smo svi skupa zapjevali 
»Ispred lica Svevišnjega«. 

Nakon toga ostavio je Cerić i povratio se u Vukovar. 

Naša Zadruga imade 28 članova Trećega Reda, a držimo 22 
Glasnika sv. Franje. Odbor Trećega Reda sastoji ovako: predsje¬ 
dnica Kalajdžić Viktorija; tajnik Bona Matijević; pod predsjednica 
Eva Dakić; savjetnica Mađarević Stana, blagajnica Kršić Kata; bol¬ 
ničarka Mecanović Matija. 

Od vremena do vremena spomenemo se i Trećoredskog Doma, 
a također i Doma sv. Josipa za siročad. Mjesečno primamo sv. sa¬ 
kramente. Pretplatu za pojedine Glasnike šaljemo obično početkom 
godine. 

Na dan 16. travnja obnovismo sami sv. zavjete. Imamo naša 
zastavu i njom se ponosimo i borimo proti duhu vremena. 

Sada preporučamo našu malenu Zadrugu svoj braći i sestrama 
u sv. molitve da ni mi ne zaostanemo za drugima. Što naša Zadruga 
napreduje imademo zahvaliti našoj predsjednici, koja već kao majka 
kroz više godina upravlja s nama. Pozdrav vele. gospodi. 

Tajnik. 

OSIJEK. Ove godine navršilo se 400 godina otkako je uteme¬ 
ljen Red otaca Kapucina. Po čitavom svijetu održale su se svečanosti 
toga rijetkoga jubileja, pa i naši ovdješnji oci kapucini nastojali 

su, da taj rijetki god što ljepše proslave. 

Prije toga svečanoga čina, do temelja su obnovili svoju crkvu 
raznim slikama i uresima. Sve je novo, ostalo je tek nešto staroga. 
Nove su slike na stropu: nad orguljama sv. Cecilija, a druga je još 
veća od ove i prikazuje sv. Josipa, sv. Ivana Krstitelja, sv. Franju 

1 sv. Klaru. Nad glavnim oltarom jesu simboli presvete Euharistije. 
S desne strane oltara na zidu, jest Isus u vrtu Getsemani, a s lijeve 
nad oltarom sv. Antun, sv. Ljudevit i sv. Elizabeta, a ovoj slici na¬ 
suprot prikazan je sv. Franjo gdje prima rane. Nad ulazom u sve¬ 
tište, pred velikim oltarom, jest slika što prikazuje zadnju večeru. 
Tako nas cijela crkva sjeća muke, ljubavi i posebnih milosti Božjih. 

U tako ponovljenoj crkvi započela je trodnevna pobožnost u 
srijedu u 4 sata poslije podne, a uoči porciunkule sa svečanom ve- 
černjicom. U četvrtak u 6 sati u jutro bila je sv. miša, a u 7 druga 
pjevana pred izloženim Presvetim otajstvom, dok u 9 sati bila je 
svečana sv. Misa za koje je pjevalo Cecilijino društvo »Hrvatsku 
Misu« od Starca, za graduale »Pater noster« od Gaubya sve uz pratnju 
violine i orgulja i tenoriste g. Fr. Klokočki. Na Offertorij »Usliši 
Gospode« od Horaka, izveo bariton VI. Stancer. Čitavim zborom 
ravnao je zborovođa g. Brečko. 

U propovijedima, koje su govorili vrli govornici i to prof. dr. 
Rogić, preč. kanonik Bezetzky i gvardijan kapucinskog samostana 
o. J. Ferk, nizali su nam požrtvovni rad kapucina kroz stoljeća, nji¬ 
hova junačka i mučenička djela i stavljali ih za uzor i primjer 
svima. 

Poslije podne nakon večernjice novaci Trećega Reda položili 
su zavjete, koje je primio o. J. Ferk gvardijan našeg kapucinskog 
samostana. U svom govoru istaknuo nam je duh sv. Franje, i pravu 
njegovu požrtvovnu ljubav, koja treba da i nama zavlada. 

Pobožnog svijeta kroz cijelo to vrijeme bilo je vrlo mnogo 
osobito onih, koji su došli, da se okoriste §v. oprostima. Pred Pre¬ 
svetim otajstvom počasnu stražu stražili su oci kapucini i časne 
sestre. Na večer u pol šest obavili smo svečanu uru klanjanja i sat 
počasne straže, koju je i opet predvodio velč. o. J. Ferk, gvardijan. 
Na večer u 7 sati bio je svršetak ove rijetke svečanosti sa svečanom 
večernjicom i Tebe Boga hvalimo! 

Bog platio svima onima, koji su bilo kako doprinijeli, da je 
ova svečanost tako lijepo uspjela. 

RIM. Dne 15. srpnja o. god. u crkvi sv. Antuna u Rimu, oba¬ 
vljena je svečanost i predan misijonarski križ dvadeset šesto¬ 
rici mladih franjevaca misijonara, koji polaze na razne krajeve 
svijeta, da propovijedaju sv. vjeru Isusovu. Sam preč. general fra¬ 
njevačkog Reda, uručio je mladim vitezovima križ i podijelio im 

sv. blagoslov. Po narodnosti je 8 talijana, 3 francuza, 1 belgijanac, 

2 holandeza, 2 nijemca, 4 iz Kanade, 2 engleza, 2 arbanasa, 1 iz Malte 
i 1 Španjolac. Našoj braći želimo obilje blagoslova Božjega, a svima 
Trećoredcima preporučamo ih u sv. molitve. 

Književnost. 

»Kalendar Srca Isusova i Marijina« za 1929. Netom je izašao 
naš Kalendar Srca Isusova i Marijina koji ide za širenjem krepke 
pobožnosti u hrvatskom narodu. I ovo godište živo nastavlja rad 
pređašnjih u tom pravcu. Uglavnom obrađuje svete sakramente, budi 
svećenička ili redovnička zvanja, slika borbe sv. Crkve. Ističu se 
članci: »Svetost ženidbe«, od 0. Springera D. I. »Poći ću k oltaru 
Božjemu«, od 0. Vanina D. I., »Sv. pričest djece«, A. L., »Veliki kra¬ 
ljević od Teza«, od Ayđi-a, »Meksički mučenici«, od O. Kozelja D. I., 
Krasni sastavci prof. Katića, t Dr. Merz, od 0. Vrbaneka D. I. 

Kalendar imade i više pjesama, među njima su osobite tri pre¬ 
vedene od Claudela, sv. Kažimira i sv. Male Terezi je. Gotovo svaki 
list ukrašen je lijepom kojom slikom, među njima su mnoge od 
prvih umjetnika. 

Kako je narod zavolio ovaj Kalendar, vidi se najbolje po tom, 
što je on redovno prije nove godine potpuno već razgrabljen. Da ne 
ostaneš bez njega naruči ga odmah. Izašao je i razašilja se već od 

I. rujna o. g. 

Stoji samo poštom ili na ruke Din 12. 

Narudžbe prima: Uprava Glasnika Srca Isusova, Zagreb I. 
f) P p. 147. __ 

Milodari. 

ZA »DOM«: Sram dr. G. 10; Horosti R. 30; Hofner A. 10; Ban 

K. 100; Kuntarić dr. Z. 1.000; Brovet Lj. 100; Papan K. 10; Ister K. 7; 
• Župenc J. 50; Skok J. 1.000; Senčer M. 20; Treći Red Vel. Gorica 60; 

Gregec J. 50; Mikac M. 10; Jeudek F. 10; Birek F. 10; Vrbanac I. 200; 
Žabek M. 3; Obitelj Zeininger 50; Barbić I. 10; Kleončić M. 20; Felja 
R. 10; Starčić Vj. 100; Pavleković A. 10; Treći Red sv. Ivan Zelina 75; 
Novak J. 50; Horvat M. 50; Drozg I. 100; Gjurin T. 100; Asel M. 100; 
N. N. 100; Božek M. 10; Obitelj Berce 20; Paunović M. 35; Majer D. 
10; Tišler T. 20; Lovro A. 10; Krapenc F. 40; Kitner A. 10; Mokosek A. 
20; Matijašić V. 10; Guđec K. 10; Karadole S. 10; Marchetti S. 20; 
Treći Red Cerić 70; Gajšek F. 200; Budić S. 30; Kusman J. 10; Jakšić 

J. 30; Pavelić E. 20; Sily P. 10; Kolarić A. 20; Farkaš M. 10; Podolšak 

L. 50; Kovač D. 10; Komar J. 10; Mihalić A. 20; Treći Red Vratišinec 
70; Arsenak M. 20; Žnidarić A. 30; Rospacher R. 20; Kocijan F. 30; 
Vitovski M. 30; N. N. 50; Huber M. 50; Anić A. 10; Vuković Fr. 30; 
Treći Red Novska 230; Štefanić M. 20; Vuković R. 20; Ropić K. 60; 
Brnelić L. 10; Stiastny H. 100; Treći Red Sisak 50; Šram dr. G. 10; 
Muren ud. E. 20; Sirovan T. 100; Juričić M. 25; Marolmić I. 25; Kra- 

N mer M. 100; Plačko F. 60; Mužina pop A. 50; Matečić A. 10; N. N. 
200; Gjuričić A. 50; Nežmah L. 20; Treći Red Tuzla 119; Leš F. 10; 
Čičak M. 25; Čop M. 20; N. N. 40; Mačičević K. 100; Morović M. 10; 
Modrušan J. 10; Ciboci V. 10; Oštrec P. 100; N. N. 50; Obitelj Berce 
2% zarade 67; Miklaužić^M. 60; Kočevar A. 10; Grižnik A. 10; Treći 
Red Vinkovci 200; Gregorić et C. 300; Drašić K. 1.000; Sajk 20; Boričić 

M. 14; N. N. 15; Špiranec K. 10; Kušteh K. 30; Kotlarski kan. A. 100; 
Akinačić M. 10; Senčer M. 20. 

Bog obilno uzvratio svima našim dobročiniteljima! Tko daje 
sirotinji, Boga zadužuje, a Dom je sagrađen za sirote. Ostanite nam 
i dalje milosrdna srca, pa nam i dalje pomozite po moći svojoj, 
dok vam se mi dnevno odužujemo u molitvama našim. 

lzdavaju: Franjevci — Zagreb — Kaptol br. 9. — Uredio o. Ciprijan Lisica, 
Kaptol br. 9. — Tisak Zaklada tiskare „Narodnih Novina“ Frankopanska ul. 26. 
Za štampariju odgovara: Stjepan Vukailović, Frankopanska ulica br. 24. 
Dozvolom nadležnih redovničkih poglavara! 





























Uvažite! 

Na sjednici 13. svibnja 1928. jednoglasno je zaključeno, 

da se započne sa gradnjom 

„Trećoredskog Doma“. 

On je već pokriven, fali da se posve uredi. 

Braćo i prijatelji, iza Boga, obraćamo se vašoj dare¬ 
žljivosti i pomoći bilo pojedinaca, bilo čitavih Zadruga. 
Pružite nam ruke, šaljite nam milodare! Nemojte, da sta¬ 
nemo na polovici djela! Složimo se koliko nas je, da. 
vidimo čim prije dovršeno naše djelo. 

Savez Trećega Reda. 


Nuđam sa svog skladišta 


moje 

nenadmašive 


Gold-baterije 


Mjedene karniše 



„SIKALUM" na veliko i 
malo, te sve vrsti žepne 
lampe, sijalice za iste, 
žižke za karbitne svje¬ 
tiljke, rudarske lampe, 
nogometne lopte, kao 
razne vrsti nažigača, 
kamena „Auermetall", 
te sav pripadajući pribor 
uz najpovoljnije cijene. 


Josip Kliman 

Akademički trg 7 - ZAGREB - Telefon br. 9-70 


— 




Zaklada tiskare -Narodnih Novina". 










